
GIMIMO REGISTRAVIMAS
Paslaugos apibūdinimas
Ši paslauga apima gimimo įrašo surašymą, gimimo išrašo išrašymą. Apie gimimą raštu pareiškia vaiko tėvai ar vienas iš jų, o jeigu tėvai serga, yra mirę ar dėl kitų priežasčių negali pareikšti, − giminaičiai, kaimynai, sveikatos priežiūros įstaigos, kurioje motina pagimdė vaiką, administracija arba vaiko teisių apsaugos institucija. 

Paslaugos teikimo proceso aprašymas
Pareiškėjas gali kreiptis: tiesiogiai į bet kurį civilinės metrikacijos skyrių, registruotu paštu, per kurjerį arba per Metrikacijos ir gyvenamosios vietos deklaravimo informacinę sistemą MGVDIS. Apie paslaugos įvykdymą pareiškėjas informuojamas elektroniniu būdu, SMS žinute, telefonu, dokumentai įteikiami asmeniui atvykus į skyrių. 

Paslaugos teikimo informacija
Paslauga suteikiama nemokamai per 1 darbo dieną.

Teisės aktai, reguliuojantys paslaugos teikimą
[bookmark: _Hlk193809633]1. Dėl Pažymėjimo apie vaiko gimimą išdavimo tvarkos patvirtinimo;
2. Lietuvos Respublikos civilinis kodeksas;
3. Lietuvos Respublikos pilietybės įstatymas;
4. Lietuvos Respublikos asmens vardo ir pavardės rašymo dokumentuose įstatymas;
5. Dėl moterų pavardžių darymo;
6. Dėl Asmens vardo ir pavardės rašymo asmens tapatybę patvirtinančiuose ir kituose dokumentuose taisyklių patvirtinimo;
7. Lietuvos Respublikos asmens duomenų teisinės apsaugos įstatymas;
8. Dėl Civilinės būklės aktų registravimo taisyklių ir Civilinės būklės aktų įrašų ir kitų dokumentų formų patvirtinimo;
9. Lietuvos Respublikos civilinės būklės aktų registravimo įstatymas;

Informacija ir dokumentai, kuriuos turi pateikti asmuo
1. Prašymas (priedas).
2. Tėvų asmens tapatybę patvirtinantys dokumentai.
3. Vaiko gimimo pažymėjimas, jei civilinės metrikacijos įstaiga nėra gavusi iš asmens sveikatos priežiūros įstaigos elektroninio vaiko gimimo pažymėjimo.
4. Jei duomenų apie vaiko tėvus ar vieną iš jų ir (ar) jo (jų) civilinės būklės aktus nėra VĮ Registrų centre, būtina pateikti trūkstamus duomenis patvirtinančius dokumentus: santuokos sudarymą, santuokos nutraukimą, vaiko motinos buvusio sutuoktinio mirties faktą patvirtinančius dokumentus.
5. Jei vaiko tėvai nėra susituokę, pateikiamas notaro patvirtintas vyro, laikančio save tėvu, ir vaiko motinos bendras ar vyro, laikančio save tėvu, pareiškimas dėl tėvystės pripažinimo arba vyro, laikančio save tėvu, ir vaiko motinos prašymas įregistruoti tėvystės pripažinimą.
6. Dokumentas apie turimą kitos valstybės pilietybę, jeigu ją Lietuvos Respublikos pilietybės įstatymo 15 straipsnyje nurodytas vaikas įgijo gimdamas.
7. Laivo kapitono surašytas ir antspaudu patvirtintas laisvos formos aktas.
8. Registruojant rasto vaiko gimimą, pateikiami: valstybinės vaiko teisių apsaugos institucijos pareiškimas raštu; policijos įstaigos protokolas apie vaiko radimo aplinkybes, vietą ir laiką; gydytojų konsultacinės komisijos išduotas pažymėjimas apie vaiko gimimą.
Informacija ir dokumentai, kuriuos gauna paslaugos teikėjas
Sveikatos priežiūros įstaigos arba gydytojų konsultacinės komisijos išduotas vaiko gimimo pažymėjimas. Medicininis perinatalinės mirties liudijimas.
Informacija apie vaiko tėvų santuoką, ištuoką (ar vieno iš tėvų mirtį) gaunama iš VĮ Registrų centro.

Už paslaugos teikimą atsakingo asmens kontaktai 
Civilinės metrikacijos ir archyvo  skyriaus vedėja Gaiva Petrauskienė, tel. +370 347 50010, mob. tel. +370 603 70621, el. p. gaiva.petrauskiene@kedainiai.lt;
Civilinės metrikacijos ir archyvo skyriaus registratorė Rasa Budrevičė,  tel. +370 347 50020 el. p. metrikacija@kedainiai.lt;
Civilinės metrikacijos ir archyvo skyriaus vyr. specialistė Aušra Verbliugevičienė tel. +370 347 50020 ausra.verbliugeviciene@kedainiai.lt.

Informacija apie teikėją
[bookmark: _Hlk191017611]Kėdainių rajono savivaldybės administracija, įmonės kodas 188768545, adresas J. Basanavičiaus g. 36, LT-57288 Kėdainiai, interneto svetainė https:/www.kedainiai.lt, el. p. administracija@kedainiai.lt.

Paslaugos teikėjo veiksmų (neveikimo) apskundimo tvarka
Asmuo turi teisę apskųsti viešojo administravimo subjekto priimtą administracinį sprendimą arba veiksmą (neveikimą), taip pat viešojo administravimo subjekto vilkinimą atlikti jo kompetencijai priskirtus veiksmus Lietuvos Respublikos viešojo administravimo įstatymo nustatyta tvarka Kėdainių rajono savivaldybės administracijos direktoriui arba merui (J. Basanavičiaus g. 36, LT-57288 Kėdainiai), arba Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (per Lietuvos teismų elektroninių paslaugų portalą https://e.teismas.lt arba adresu: Žygimantų g. 2, LT-01102 Vilnius, arba A. Mickevičiaus g. 8A, LT-44312 Kaunas, arba Galinio Pylimo g. 9, LT-91230 Klaipėda, arba Dvaro g. 80, LT-76298 Šiauliai, arba Respublikos g. 62, LT-35158 Panevėžys) Lietuvos Respublikos administracinių bylų teisenos įstatymo nustatyta tvarka, arba Lietuvos Respublikos Seimo kontrolieriams (Gedimino pr. 56, LT-01110 Vilnius) Lietuvos Respublikos Seimo kontrolierių įstatymo nustatyta tvarka.






